บลจ.บีทีตั้งเป้า5ปีขึ้นแท่น1ใน5
บลจ.บีที ผงาดขอขึ้นแท่น 1 ใน 5 ภายใน 3-5 ปี หลังเปลี่ยนชื่อเป็น &#8220;ซีไอเอ็มบี-พรินซิเพิล&#8221; ต้อนรับผู้ถือหุ้นใหม่
10 ส.ค. 2553

บลจ.บีที ผงาดขอขึ้นแท่น 1 ใน 5 ภายใน 3-5 ปี หลังเปลี่ยนชื่อเป็น “ซีไอเอ็มบี-พรินซิเพิล” ต้อนรับผู้ถือหุ้นใหม่
นายแคมป์เบล ทัพลิ่ง ประธานเจ้าหน้าที่บริหาร ซีไอเอ็มบี-พรินซิเพิล มาเลเซีย ซึ่งเป็นผู้ถือหุ้นใหม่ของ บริษัทหลักทรัพย์จัดการกองทุน (บลจ.) บีที กล่าวว่า มีเป้าหมายที่จะทำให้ บลจ.บีที ที่เปลียนชื่อเป็น บลจ.ซีไอเอ็มบี-พรินซิเพิล มีสินทรัพย์ภายใต้การบริหาร (เอยูเอ็ม) ขึ้นมาติดกลุ่ม 1 ใน 5 ของอุตสาหกรรมให้ได้ภายใน 3-5 ปีข้างหน้า โดยอาศัยจุดแข็งด้านการบริหารจัดการตามมาตรฐานระดับโลก
“ความคาดหวังของเรา คือ ต้องการให้ บลจ.ซีไอเอ็มบี-พรินซิเพิล ขึ้นมาเป็น บลจ.ชั้นนำในประเทศไทย ที่มีการบริหารจัดการระดับโลก แต่คงจะไม่ได้เพิ่มแค่เอยูเอ็มเพียงย่างเดียว เพราะจะเน้นการให้บริการและนำเสนอผลิตภัณฑ์ใหม่ๆ และทำให้บริษัทมีอัตราการเติบโตให้ได้ปีละมากกว่า 10%” นายแคมป์เบล กล่าว
ทั้งนี้ บริษัท ซีไอเอ็มบี-พรินซิเพิล มาเลเซีย เป็นบริษัทหลักทรัพย์จัดการกองทุน ที่เกิดจากการร่วมทุนของกลุ่มซีไอเอ็มบี ซึ่งเป็นผู้ถือหุ้นของ ธนาคารซีไอเอ็มบีไทย และ บริษัท พรินซิเพิล ไฟแนนเชียล กรุ๊ป ในสหรัฐอเมริกา 
นอกจากนี้ นายแคมป์เบล ยังกล่าวถึง อุตสาหกรรมจัดการกองทุนในประเทศไทยว่า ทั้งตัวกองทุนและลูกค้า รวมทั้งช้องทางการจัดจำหน่ายยังเชื่อมโยงอยู่กับธนาคาร ค่อนข้างมาก ซึ่ง บลจ.ซีไอเอ็มบี-พรินซิเพิล จะหากองทุนที่ตอบโจทย์ลูกค้าได้มากกว่ากองทุนที่เกี่ยวโยงกับเงินฝากธนาคาร รวมทั้งการจัดจำหน่ายในช่องทางใหม่ๆ นอกจากเครือข่ายธนาคาร
“ธุรกิจจัดการกองทุนในประเทศไทยยังมีอนาคตที่ดี แม้ว่า ที่ผ่านมาเศรษฐกิจไทยจะสะดุดไปบ้างจากปัญหาเศรษฐกิจและการเมือง” นายแคมป์เบล กล่าว
นายอนุสรณ์ บูรณกานนท์ กรรมการผู้จัดการ บลจ.ซีไอเอ็มบี-พรินซิเพิล กล่าวว่า ภายใน 2 ปี จะเพิ่มขนาดเอยูเอ็นเป็น 5-6 หมื่นล้านบาท จากที่มีอยู่ 2.3 หมื่นล้านบาท ในปัจจุบัน โดยจะเน้นไปที่กองทุนอสังหาริมทรัพย์ กองทุนสำรองเลี้ยงชพ กองทุนพันธบัตรเกาหลีใต้ และกองทุนตลาดเงิน 
“ภายในสิ้นปีนี้เราน่าจะมีเอยูเอ็มใกล้ๆ 3 หมื่นล้านบาท เพราะจะมีการออกกองทุนพันธบัตรเกาหลีใต้รูปแบบใหม่ๆ เช่น กองทุนเกาหลีทันใจ ที่จะจ่ายผลตอบแทนให้ผู้ถือหน่วยทันทีที่ปิดการขาย ทำให้ผู้ลงทุนไม่ต้องจนครบอายุกองทุน 11 เดือน และออกกองทุน China-India-Indonesia FIF” นายอนุสรณ์ กล่าว
นอกจากนี้ ในไตรมาส 3 ปีนี้จะออกกองทุนอสังหาริมทรัพย์ที่ลงทุนในกรรมสิทธิ์ของธุรกิจการเก็บรักษาเอกสารที่ใหญ่ที่สุดในประเทศไทย ขนาดกองทุนประมาณ 600-700 ล้านบาท และในไตรมาส 4 จะออกกกองทุนอสังริมทรัพย์ที่ลงทุนในโรงแรมบน เกาะสมุย จ.ภูเก็ต มูลค่ากองทุนประมาณ 1,000-1,200 ล้านบาท